腈

腈係氰基碳化物總稱，係有機化合物。氰，即係山埃。所以，腈好多隻都好毒。

氰基符號係-C≡N，或者-CN，腈嘅化學式多數寫做R-C≡N。R係碳化物，即有機化合物，所以腈一定係有機化合物。如果係無機化合物，只會叫氰化物。腈同胩都有氰基，只差有機部份駁住碳定氮，駁氮係胩，駁碳係腈。

腈品種無限，好似丙腈，就係CH₃CH₂CN。苯甲腈C₆H₅CN。

點整 
鹵代烷同氰化物反應，可以整到腈出嚟。

有機化合物
碳化物